บอร์ด FER อนุมัติเพิ่มทุน 100 ลบ.ในบ.ย่อย “เอ็มลิ้งค์ เอ็นเนอร์ยี่”
บอร์ด FER อนุมัติเพิ่มทุน 100 ลบ.ในบ.ย่อย "เอ็มลิ้งค์ เอ็นเนอร์ยี่" พร้อมเปลี่ยนชื่อใหม่เป็น บริษัท เฟอร์รั่ม เอ็นเนอร์ยี่ จำกัด และแต่งตั้งนายโสภณ วชิรอนันต์ เข้าดำรงตำแหน่งกรรมการผู้จัดการของบริษัทตั้งแต่วันที่ 1 ก.ย.นี้ 
24 ส.ค. 2558

บริษัท เฟอร์รั่ม จำกัด (มหาชน) หรือ FER ระบุว่า ที่ประชุมสามัญผู้ถือหุ้นประจำปี 2558 ของบริษัท เอ็มลิ้งค์ เอ็นเนอร์ยี จำกัด ซึ่งเป็นบริษัทย่อย  มีมติให้เพิ่มทุนจดทะเบียนเป็น 100 ล้านบาท จากเดิม 10 ล้านบาท
โดยแบ่งออกเป็น 1 ล้านหุ้น พาร์หุ้นละ 100 บาท ภายในเดือนส.ค. เพื่อใช้เป็นเงินทุนหมุนเวียนในการดำเนินงานตามโครงการด้านพลังงาน  ขณะที่ FER จะยังคงถือหุ้นในสัดส่วนราว 100% ตามเดิม
พร้อมทั้งอนุมัติการเปลี่ยนชื่อจากบริษัท เอ็มลิ้งค์ เอ็นเนอร์ยี่ จำกัด เป็น บริษัท เฟอร์รั่ม เอ็นเนอร์ยี่ จำกัดและแต่งตั้งนายโสภณ วชิรอนันต์ เข้าดำรงตำแหน่งกรรมการผู้จัดการของบริษัทตั้งแต่วันที่ 1 ก.ย.นี้ 